Klokken 01.32 fik politiet en melding om en voldssag i Toldbodgade i Aalborg. Her havde en 23-årig mand fået flere knytnæveslag i ansigtet og fået slået sine to fortænder ud. Den 23-årige genkendte manden, der slog ham. Det var nemlig en mand, som den 23-årige tidligere har vidnet imod i retten i Aalborg tilbage i august. Manden er 34 år og somalier. Politiet kender hans identitet, men de har endnu ikke fundet ham, oplyser Henrik Bech, der er vagtchef ved Nordjyllands Politi. Der bliver set særligt alvorligt på vold og trusler mod vidner. Strafferammen går op til otte års fængsel.

Referat:
En 23-årig mand blev tildelt flere knytnæveslag i nat i Aalborg. Den 23-årige har tidligere vidnet mod manden, der slog ham.